উদয়পুর (ত্রিপুরা)
উদয়পুর দক্ষিণ ত্রিপুরার অন্যতম প্রধান শহর। ত্রিপুরার রাজধানী আগরতলা থেকে এর দূরত্ব ৫৫ কিলোমিটার। ত্রিপুরার মহারাজাদের শাসনামলে উদয়পুর ত্রিপুরার রাজধানী ছিলো। পরে তা আগরতলাতে স্থানান্তরিত করা হয়। সে সময় এর নাম ছিল রাঙ্গামাটি। মহারাজার নামানুসারে এর আরেকটি নাম ছিলো রাধাকিশোরপুর।
ইম্ফল বিমানবন্দর
ইম্ফল বিমানবন্দর (আইএটিএ: আইএমএফ, আইসিএও: ভিইআইএম) গুয়াহাটি পর ভারতের উত্তর-পূর্বাঞ্চলে দ্বিতীয় আন্তর্জাতিক বিমানবন্দর এবং গুয়াহাটি ও আগরতলা পর উত্তর-পূর্ব অঞ্চলের তৃতীয় বৃহত্তম বিমানবন্দর। এটি রাজা তিকেন্দ্রজীতের নামে পরিচিত। মণিপুরের রাজধানী শহর ইম্ফলের থেকে ৮ কিলোমিটার দক্ষিণে অবস্থিত ইম্ফল আন্তর্জাতিক বিমানবন্দর উত্তর-পূর্বাঞ্চলীয় ভারতের সঙ্গে যুক্ত করেছে কলকাতা, দিল্লি, বেঙ্গালুরু এবং মায়ানমারের মান্দালয় শহর সহ বহু বড় বড় শহরকে। এয়ারএশিয়া ভারত, এয়ার ইন্ডিয়া, জেট এয়ারওয়েজ, ইন্ডিগো এবং অ্যালায়েন্স এয়ার বিমানবন্দরটি থেকে উড়ান পরিচালনা করে বড় বড় শহর ও আঞ্চলিক বিমানবন্দরগুলি, যেমন আগরতলা, শিলচর, আইজল ও জোড়হাট। ইম্ফল আন্তর্জাতিক বিমানবন্দর ভারতীয় বিমানবন্দর কর্তৃপক্ষের প্রশাসনিক নিয়ন্ত্রণাধীন।